**Dodatok č. 1 k**

**Všeobecne záväznému nariadeniu obce Gáň**

**č. 87/2017**

**o umiestňovaní volebných plagátov na verejných priestranstvách a o zverejňovaní volebnej propagácie prostredníctvom iných médií v čase volebnej kampane**

 **na území obce Gáň**

Obecné zastupiteľstvo obce Gáň v zmysle § 6 a 11 ods. 4, písm. g) zák. č. 369/1990 Zb. o obecnom zriadení v znení neskorších predpisov a v súlade s ustanovením §16 zákona č. 181/2014 Z.z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov, sa uznieslo na tomto dodatku č. 1 k všeobecne záväznému nariadeniu:

Čl. 1 sa mení a bude znieť:

 **„Čl. 1**

**Úvodné ustanovenie**

Účelom tohto všeobecne záväzného nariadenia (ďalej len VZN) je vymedziť miesta (plagátové plochy) v obci Gáň na vylepovanie plagátov počas volebnej kampane pre voľby do Národnej rady SR, voľby do Európskeho parlamentu, voľby prezidenta Slovenskej republiky, voľby do orgánov samosprávnych krajov a voľby do orgánov samosprávy obcí.„

Čl. 3 ods. 4 sa mení a bude znieť:

**„Čl. 3**

4. Na miestach určených v ods.1 tohto článku budú pre kandidujúce subjekty vyhradené plochy v takej veľkosti a počte, aby bola zachovaná zásada rovnosti, a to po zaregistrovaní kandidujúcich subjektov. Kandidujúce subjekty budú môcť umiestniť volebné plagáty len na číselne označenú plochu, ktorá mu bude obcou vyhradená. Vyhradená plocha slúžiaca na umiestňovanie volebných plagátov bude k dispozícii zaregistrovaným kandidujúcim subjektom až do skončenia volebnej kampane. Ak kandidujúci subjekt nevyužije svoje právo umiestnenia volebných plagátov na vyhradenej ploche, toto miesto zostáva prázdne. Plocha vymedzená v ods. 1 sa poskytuje bezplatne. „

Ostatné ustanovenia ostávajú bezo zmeny.

Tento Dodatok č. 1 k Všeobecne záväznému nariadeniu obce Gáň č. 87/2017 bol schválený uznesením Obecného zastupiteľstva obce Gáň č. 121/2021 dňa 10.6.2021.

Dodatok č. 1 k Všeobecne záväznému nariadeniu č. 87/2017 nadobúda účinnosť 15. dňom od vyvesenia t.j. od 30.6.2021.

Mgr. Denisa Ivančíková

starostka obce